《甘州 题陈百生阆风绁马图》
清代·蒋春霖

是何年吹堕谪仙人，春风紫罗裳。看长虹吐气，才如天马，醉摆裳缰。

踏遍苍梧悬圃，瑶草四蹄香。十二芙蓉外，佩玉翱翔。

已分琼楼玉宇，策斑虬欲起，笑问天阊。甚三千弱水，云隔路茫茫。

漫回首、蓬莱清浅，算神仙、也怕见沧桑。龙媒俊，任乘风去，招手鸾凰。

作者简介：蒋春霖（1818～1868）晚清词人。字鹿潭，江苏江阴人，后居扬州。咸丰中曾官两淮盐大使，遭罢官。一生潦倒，后因情事投水自杀（一说仰药死）。早年工诗，中年一意于词，与纳兰性德、项鸿祚有清代三大词人之称，所作《水云楼词》以身遭咸丰间兵事，特多感伤之音，诗作传世仅数十首，称《水云楼賸稿》。